  Майя Бывальцева 26-тӥ коньывуонэ Удмуртилэн кунлыкезлы 100 ар тырмонлы сӥзем видеолекциосын курслэн куатетӥ сериез потӥз. Глазкарысь шаертодонъя музейысь тодосъя ӧнерчи Марина Ворончихина вералоз, кызьы элькунлэн уйпалаз Совето Союзысь тужгес бадӟымзэ льнозаводэз пуктыны малпало вал но малы ӵектос улонэ ӧз пыӵа. «Глазкарысь завод»: льнозаводысен уранозь Глазкар «Удмуртилэн лулчеберетъя кыкетӥ центрез» луыны, со котыр элькунлэн уйпал ёросъёсыз будыны кулэ вал. Карын Удмуртилэн уйпалаз тужгес бадӟым предприяти пуктыны малпазы – льнокомбинат но ньыль фабрикаос - согъян (чесальной), черсон, куиськон но 750 станокъёсын бельно-отделочной. Комбинатын тямыс сюрс адями ужаны кулэ вал. Семьяоссылэн ёзчиосынызы ӵош предприятиын улӥсьёслэн лыдзы 20 сюрс пала адями луыны кулэ вал. Вуоно фундаментэз инъян 1936-тӥ арын 3-тӥ толшоре, Удмурт Элькунлы 15 ар тырмон нуналэ, ортчиз Марина Ворончихина, Глазкарысь шаертодонъя музейысь тодосъя ӧнерчиГанпланлэн эскизъёсыныз бамъёс вылысь трос корпусъёсын но вӧл-вӧл цехъёсын вуоно льнокомбинатэз, «соцгородокысь» паськыт ульчаосты но бадӟым улон коркаосты адӟыны луэ. Зэмзэ ке, кивалтӥсьёслэн лэсьтӥськонэз вакчи дыр куспын йылпумъяны малпанъёссылы быдэсмыны ӧз кылды. Нош пӧрмостэм лэсьтӥськисьёсты кыре поттонэ элькун изданиысь журналистъёс пыриськизы… Тодэ вайытом, «Terra Удмуртия» ӵектос 14-тӥ коньывуонэ кутскиз. Солэн нырысетӥ выпусказ егит тодосчи, археолог, Удмурт кун университетысь Историяя но социологияя институтысь доцент Александр Митряков удмурт музъемъёслэн вашкалазы сярысь вераз. «Кыдёкысь дауръёс пушкысь»: удмурт музъемъёслэн вашкалазы Кыкетӥ выпускын Удмуртиын корт поттон заводъёслэн кылдэмзы, Ижын но Воткаын нырысетӥ улӥсьёс сярысь Россиысь тодосъя академилэн Урал ёзэтысьтыз Эскеронъёсъя удмурт федерал центрлэн Историяя, кылъя но литературая удмурт институтысь тодосъя ӧнерчи, истори тодосъя кандидат Николай Пислегин вераз. Иж но Вотка заводъёс: кылдэмзы но нырысетӥ улӥсьёсыз Видеолекциосын курслэн куинетӥ серияз Ижкарысь М. Т. Калашников нимо музейысь экспозициосъя ёзэтлэн кивалтӥсез Лада Михайлова вераз, кызьы Ижысь заводын пыӵал тӥрлык поттыны кутскизы, кыӵе пыӵалъёс лэсьтӥзы татын XIX даурын. Кызьы Ижысь заводын пыӵал поттыны кутскизы Ньылетӥез выпуск удмуртъёслэн историысьтыз тужгес шимес учырлы – Мултан ужлы – сӥземын. Учкисьёс тоӥозы, кызьы Росси империысь устоосыз журналистъёс, юристъёс но мер ужасьёс адямиез куробон сётэмен янгыше уськытэмъёсты утьыны выризы. Мултан уж – кызьы удмуртъёсты янгыше уськытон быдэс Росси империез зуркатӥз Витетӥяз видеолекциын Удмуртиысь кун архивлэн ёзэтысьтыз валтӥсь ӧнерчи Максим Шишкин вераз, кызьы ХХ даур кутсконын Ижысь но Воткаысь рабочийёслэн большевикъёслы пумитъяськонзылэн шорсюлэмъёсыз луизы. Ижын но Воткаын пумитъяськон: бугыръяськись 1918-тӥ ар Азьвылъёссэ но выль выпускъёсты «Terra Удмуртия» ӵектослэн ютуб-каналысьтыз, озьы ик ивортодэъя «Удмуртия» агентстволэн сайтысьтыз но мерлыко вотэсъёсысь учке. Тегъёс: Мерлык Ижкар Удмуртия история Удмуртилэнкунлыкезлы100ар 100ар  